smcproject/ml-wiki-sentences huggingface dataset:
അദ്ദേഹം പറഞ്ഞു: നബി (സ) പറയുന്നതായി ഞാൻ കേട്ടിരിക്കുന്നു:
"ഇസ്‌ലാം സ്ഥാപിതമായിരിക്കുന്നത് അഞ്ചു  സ്തംഭങ്ങളിന്മേലാണ്‌. അല്ലാഹു അല്ലാതെ ഒരു ഇലാഹുമില്ലെന്നും മുഹമ്മദ് അവന്റെ ദൂതനാണെന്നും സാക്ഷ്യം വഹിക്കുക; നമസ്കാരം നിഷ്ഠയോടെ അനുഷ്ഠിക്കുക; സക്കാത്ത് നൽകക;റമദാനിൽ വ്രതമനുഷ്ഠിക്കുക, ദൈവിക ഭവനത്തിങ്കൽ പോയി ഹജ്ജ് നിർവഹിക്കുക; ."
(ബുഖാരി. 1.2.7, മുസ്‌ലിം) വിശ്വാസ പ്രഖ്യാപനം
അല്ലാഹുവല്ലാതെ മറ്റൊരു ദൈവമില്ലെന്നും അന്ത്യപ്രവാചകൻ മുഹമ്മദ് ദൈവത്തിന്റെ ദൂതനും പ്രവാചകനുമാണെന്നും ഞാൻ സാക്ഷ്യം വഹിക്കുന്നു എന്ന സമ്മതവും പ്രഖ്യാപനവുമാണിത്.
അറബിയിൽ കലിമതുൽ ഷഹാദ എന്നു പറയും.
നമസ്ക്കാരം
മുസ്ലീങ്ങൾ ദിവസേന അഞ്ചു നേരം അനുഷ്ഠിക്കേണ്ട നിർബന്ധ പ്രാർത്ഥനയ്ക്കാണ് നമസ്ക്കാരം അല്ലെങ്കിൽ നിസ്ക്കാരം എന്നു പറയുന്നത്.
ഭാഷാർഥം ‘ദുആ’ അഥവാ പ്രാർഥന എന്നാണ്.
അനുഗ്രഹമെന്നും ആശീർവാദം എന്നുമൊക്കെയാണതിന്റെ മറ്റർഥങ്ങൾ.
ഖുർ ആനിൽ വിശ്വാസികളോട് സമയാസമയങ്ങളിൽ നിസ്കരിക്കുവാനുള്ള കല്പനയുണ്ട്.
എന്നാൽ നിസ്കാരത്തിന്റെ രൂപമോ ഘടനയോ ഖുർ ആനിലില്ല.
അത് പ്രവാചക ചര്യയിൽ നിന്നാണ് പരാമർശിക്കപ്പെട്ടിട്ടുള്ളത്.
സകാ‍ത്ത്
ഓരോ മുസ്ലിമും തന്റെ സമ്പാദ്യത്തിൽ നിന്ന് നിർബന്ധമായും പാവപ്പെട്ടവർക്ക് നൽകേണ്ടതിനെയാണ് സകാത്ത് എന്നു വിളിക്കുന്നത് (അറബി: زكاة) .
ഇതിൽ “സ“ എന്ന അക്ഷരം ഇംഗ്ലീഷിലെ "Za" എന്നതിനു തുല്യവും, “ത്ത്“ എന്ന അക്ഷരം നിശ്ശബ്ദവുമാണ്‌‍.
ഇത്‌ ധനികൻ പാവപ്പെട്ടവരായ സകാത്തിന്റെ അവകാശികൾക്ക്‌ നൽകുന്ന ഔദാര്യമല്ല, മറിച്ച്‌ ധനികന്റെ സ്വത്തിൽ അവർക്ക്‌ അല്ലാഹു നൽകിയ അവകാശമാണ്‌ എന്ന് ഖുർആൻ വ്യക്തമാക്കിയിട്ടുണ്ട്‌.
നിർബന്ധ ബാദ്ധ്യതയായി ഇസ്‌ലാം ഇതിനെ എണ്ണിയിരിക്കുന്നു.
വർഷത്തിൽ ഒരു മാസം വ്രതം അനുഷ്ഠിക്കൽ ഒരോ മുസ്ലിമിനും നിർബന്ധമാണ്.
നോമ്പ് എന്ന മലയാള പദത്തിനു പകരം അറബിയിൽ സ്വൗമ് എന്നാണ് ഉപയോഗിക്കുന്നത്.
ഒരു വസ്തുവിനെ വെടിഞ്ഞ് നിൽക്കുക, അതിനെ ഉപേക്ഷിക്കുക എന്നൊക്കെയാണ് സ്വൗമ് എന്ന പദത്തിൻറെ ഭാഷാർഥം.
ഇതിൽ നിന്നാണ് സംസാരത്തെ വെടിയുന്നതിന് സ്വൗമ് എന്ന് പ്രയോഗിക്കുന്നത്.
അറബി മാസങ്ങളിലെ റമദാൻ മാസം 1-29/30 ദിവസങ്ങളിലാണ് ഈ അനുഷ്ഠാനം.
പ്രഭാതം മുതൽ പ്രദോഷം വരെയാണ് നോമ്പിന്റെ സമയം ഹജ്ജ്
മുസ്‌ലീംകളെ സംബന്ധിച്ച് മുഹമ്മദ് നബി നിർദ്ദേശിച്ച മാതൃകയിൽ മതപരമായ അനുഷ്ഠാനമായി ജീവിതത്തിലൊരിക്കലെങ്കിലും മക്കയിലേക്ക് നടത്തുന്ന തീർഥാടനമാണ് ഹജ്ജ്.
ദുൽഹജ്ജ് മാസം 8 മുതൽ 12 വരെയുള്ള മക്കയിലേക്കുള്ള തീർത്ഥാടനത്തിനെയും അതോടനുബന്ധിച്ചുള്ള കർമ്മങ്ങളെയുമാണ് ഹജ്ജ് എന്ന് പറയുന്നത്.
വർഷം തോറും നടന്നു വരുന്ന ലോകത്തിലെ ഏറ്റവും വലിയ തീർഥാടനമാണിത്.
ഇവയും കാണുക ഈമാൻ കാര്യങ്ങൾ പുറത്തേക്കുള്ള കണ്ണികൾ ഇസ്ലാമിലെ പഞ്ചസ്തംഭങ്ങൾ വിശദീകരണം Archived 2009-12-11 at the Wayback Machine .
http://www.quranmalayalam.com/hadees/hadees1.htm#2
നാല്പത് ഹദീസുകൾ - ഇമാം നവവി - IPH - വിവർ‌ത്തനം - ശൈഖു മുഹമ്മദു കാരകുന്ന്‌.
ഇസ്‌ലാമിക വിജ്ഞാനകോശം (ഐ.പി.എച്ച്) ഇംഗ്ലീഷ് വിലാസം https://ml.wikipedia.org/wiki/Islamic_Encyclopedia_(I.P.H)
ഇസ്‌ലാമിനെയും മുസ്‌ലിംകളെയും കുറിച്ച് പഠിക്കാൻ മലയാള ഭാഷയിൽ ഇസ്‌ലാമിക് പബ്ലിഷിംഗ് ഹൗസ് പുറത്തിറക്കുന്ന ഒരു റഫറൻസാണ് ഇസ്‌ലാമിക വിജ്ഞാനകോശം (ഐ.പി.എച്ച്) .
1995 ൽ ഒന്നാം വാള്യവും 2010ൽ വാള്യം 10 ഉം 2015 ൽ വാള്യം 12 ഉം പുറത്തിറങ്ങി.
ഇസ്‌ലാമും മുസ്‌ലിംകളുമായി ബന്ധപ്പെട്ട ലഭ്യമായ പരമാവധി വിവരങ്ങളും അകാരാദിക്രമത്തിൽ ക്രോഡീകരിച്ച് വിവിധ വാല്യങ്ങളിലായി പുറത്തിറക്കുകയാണ് ഉദ്ദേശ്യം.
300-ഓളം എഴുത്തുകാരുടെ കൂട്ടായ പരിശ്രമം ഈ സംരംഭത്തിനു പിന്നിലുണ്ട്.
കേരളത്തിന് പുറത്തുള്ള പണ്ഡിതന്മാരുടെയും ചിന്തകന്മാരുടെയും സഹകരണവും പരമാവധി ലഭ്യമാക്കാൻ കഴിഞ്ഞിട്ടുണ്ട് .
മലയാളത്തിലെ വിജ്ഞാനകോശം എന്ന നിലയിൽ കേരളത്തിന് പ്രത്യേക പ്രാധാന്യം നൽകിയിരിക്കുന്നു.
നിലവിൽ 12 വാള്യങ്ങൾ ഇതിനകം പുറത്തിറങ്ങി.
മലയാളത്തിലെ ഇസ്ലാമിക വൈജ്ഞാനിക സാഹിത്യത്തിന്റെ ഏറ്റവും വലിയ മുതൽക്കൂട്ടായി ഈ സംരംഭത്തെ കാണുന്നതിൽ തെറ്റില്ല.
കേരളീയ ഇസ്ലാമിക പൈതൃകത്തിന് സവിശേഷ ഊന്നൽ കൊടുക്കുന്നത് കൊണ്ട് കേരള മുസ്ലിംകളുടെ ഏറ്റവും ബൃഹത്തായ ചരിത്രരേഖയായും ഇത് മാറിക്കഴിഞ്ഞിട്ടുണ്ട് എന്നും ഇസ്ലാമിക വിജ്ഞാനകോശ ചരിത്രത്തിലെ പയനിയർ വർക്ക് ആയി ഇതിനെ കാണാമെന്നും വിലയിരുത്തപ്പെടുന്നു.
നിർമ്മാണസമിതി
ചീഫ് എഡിറ്റർ: ടി.കെ അബ്ദുല്ല ഡയറക്ടർ: ശൈഖ് മുഹമ്മദ് കാരകുന്ന് എക്സിക്യുട്ടീവ് എഡിറ്റർ: ഡോ. എ.എ ഹലീം അസി.
ഡയറക്ടർ: കെ.ടി. ഹുസൈൻ അസി.
എഡിറ്റർ: ശിഹാബുദ്ദീൻ ആരാമ്പ്രം അസോസിയേറ്റ് എഡിറ്റേഴ്സ്: അബ്ദുറഹ്മാൻ മുന്നൂര്, അശ്റഫ് കീഴ്പറമ്പ്, ടി.കെ. ഉബൈദ്, വി.എ. കബീർ സബ് എഡിറ്റർ: എം.കെ. അബ്ദുസ്സമദ് ഉപദേശകസമിതി ഒ. അബ്ദുറഹ്മാൻ എം.പി അബ്ദുസ്സമദ് സമദാനി ഡോ. ഇ.
കെ അഹ്മദ്കുട്ടി വി.പി അഹ്മദ്കുട്ടി ടി. ആരിഫലി ടി.കെ ഇബ്രാഹിം ഡോ. പി ഇബ്രാഹിം കൂട്ടിൽ മുഹമ്മദാലി എം. ഗംഗാധരൻ ഡോ. താഹിർ മഹ്മൂദ് ഡോ. നജാതുല്ലാ സിദ്ദീഖി പ്രൊഫ. പി.മുഹമ്മദ് കുട്ടശ്ശേരി എം.വി. മുഹമ്മദ് സലീം മൗലവി ഡോ. എം.പി.എസ്. മേനോൻ ഡോ. സി.കെ രാമചന്ദ്രൻ വാണിദാസ് എളയാവൂർ പ്രൊഫ. കെ.എ സിദ്ദീഖ് ഹസൻ വി.കെ ഹംസ ടി.കെ.ഫാറൂഖ് ശൈഖ് മുഹമ്മദ് കാരകുന്ന് ഒറ്റനോട്ടത്തിൽ ഇതുവരെ പുറത്തിറങ്ങിയ വാള്യങ്ങൾ: 12 ഇതുവരെയുള്ള ക്രമം: അ മുതൽ ത വരെ വലിപ്പം: ഡിമൈ 1/4 ആകെ പേജുകൾ: 8272 ആകെ ശീർഷകങ്ങൾ: 14772 ഏകവർണ്ണ ചിത്രം: 5568 ബഹുവർണ്ണ ചിത്രം: 301 ഭുപടം: 527 ഒന്നാം വാള്യം പുറത്തിറങ്ങിയത്: 1995 ഡിസംബർ പന്തണ്ട്രാം വാള്യം പുറത്തിറങ്ങിയത്: 2015 മാർച്ച് ഗ്രന്ഥപരിചയം 11ാം വാള്യത്തെ കുറിച്ച്- അറിവിന്റെ കലവറ തുറന്ന് ഇസ്‌ലാമിക വിജ്ഞാനകോശം Archived 2016-03-05 at the Wayback Machine .
11ാം വാള്യത്തെ കുറിച്ച്- ഇസ്‌ലാമിക വിജ്ഞാനകോശം അറിവിന്റെ അമൂല്യ ശേഖരം 12ാം വാള്യത്തെ കുറിച്ച്- അറിവിന്റെ വിസ്മയിപ്പിക്കുന്ന കലവറ അംഗീകാരങ്ങൾ
ഐ.പി.എച്ച് പുറത്തിറക്കിയ ഇസ്‌ലാമിക വിജ്ഞാനകോശത്തിന്റെ ഉള്ളടക്കത്തിന് 2009-ൽ മുസ്‌ലിം സർവീസ് സൊസൈറ്റി ഏർപ്പെടുത്തിയ സി.എൻ. അഹ്‌മദ് മൗലവി എൻഡോവ്മെന്റ് അവാർഡും റഫറൻസ് ഗ്രന്ഥങ്ങളുടെ മികച്ച അച്ചടിക്കും നിർമ്മാണത്തിനും മഹാത്മാഗാന്ധി സർവ്വകലാശാല പ്രസിദ്ധീകരണ വിഭാഗം ഏർപ്പെടുത്തിയ മുദ്രണമികവ് 2009 പ്രത്യേക പുരസ്കാരവും വിജ്ഞാനകോശത്തിന് ലഭിക്കുകയുണ്ടായി.
അവലംബം ഈ ലേഖനം 2017 -ലെ പുസ്തകദിന തിരുത്തൽ യജ്ഞത്തിന്റെ ഭാഗമായി വികസിപ്പിക്കപ്പെട്ടതാണ്.
ഇസ്‌ലാമിക് റിസേർച്ച് ഫൗണ്ടേഷൻ
ഇസ്‌ലാമിക് റിസേർച്ച് ഫൗണ്ടേഷൻ (IRF).
ഇസ്‌ലാമിക് റിസേർച്ച് ഫൗണ്ടേഷൻ(ഐആർഎഫ് ) മുംബൈ ആസ്ഥാനമായിട്ടുള്ള ഒരു രജിസ്റ്റെരെട് സന്നദ്ധ സംഘടനയാണ്.
(Non Profit Organisation).
ഇസ്ലാമിക പഠനം, ഗവേഷണം,  പ്രോബോധനം എന്നിവയാണ് സ്ഥാപനത്തിന്റെ ലക്ഷ്യം.
1991ൽ പ്രശസ്ത ഇസ്ലാമിക പ്രബോധനകനായ സാകിർ നായിക് മുംബയിൽ സ്താപിച്ച സ്ഥാപനമാണ് ഐ.ആര്.
എഫ്. ആധുനിക സാങ്കേതിക സംവിധാനങ്ങളിലൂടെ ഇസ്ലാമിക പ്രബൊധനം തുടരുന്നു.
1992ൽ ഫർഹത് നായിക്കിനെറ്റ് നേതൃത്വത്തി് ഐആർഎഫ്ന്റെ വനിതാ വിഭാഗം പ്രവര്ത്തനം നടത്തുന്നു.
പുറം കണ്ണികള് Islamic Research Foundation - Official website Archived 2009-03-17 at the Wayback Machine .
ഇസ്‌ലാമിന്റെ പ്രചാരവും വളർച്ചയും
മുഹമ്മദിന്റെ പ്രവാചകത്വം മുതൽ തുടരുന്നതാണ് ഇസ്‌ലാമിന്റെ വികാസവും പ്രചാരവും.
പ്രവാചകൻ മുഹമ്മദിന്റെ നിര്യാണത്തോടെ ഭരണമേറ്റെടുത്ത ഖലീഫമാർ പുതിയ പ്രദേശങ്ങളിലേക്ക് തങ്ങളുടെ സ്വാധീനം വർദ്ധിപ്പിച്ചുകൊണ്ടിരുന്നു.
മതപണ്ഡിതരുടെയും പ്രചാരകരുടെയും സ്വാധീനം കാരണം ഇസ്‌ലാമിലേക്കുള്ള പരിവർത്തനം ശക്തിപ്പെട്ടുവന്നു.
റാഷിദൂൻ ഖിലാഫത്ത് തുടക്കമിട്ട സാമ്രാജ്യവികാസം, തുടർന്നുവന്ന ഭരണാധികാരികൾ കൂടുതൽ ശക്തിപ്പെടുത്തി.
അറേബ്യയിൽനിന്നും പുറത്തേക്ക് ഇസ്‌ലാമിക സാമ്രാജ്യം വികസിച്ചുതുടങ്ങി.
ആഫ്രിക്ക, യൂറോപ്പ് ഭൂഖണ്ഡങ്ങളിലേക്കും ഇന്ത്യൻ ഉപഭൂഖണ്ഡത്തിലേക്കും ഇസ്‌ലാമിക ഭരണകൂടങ്ങളുടെ സ്വാധീനം എത്തിത്തുടങ്ങി.
ഭരണകൂടങ്ങൾക്കൊപ്പം സമാന്തരമായി ഇസ്‌ലാം വ്യാപിപ്പിച്ചതിൽ വലിയൊരു പങ്ക് മുസ്‌ലിം വ്യാപാരികൾക്കായിരുന്നു.
തെക്കുകിഴക്കനേഷ്യയിൽ ഇസ്‌ലാമിന്റെ പ്രചാരണത്തിൽ വ്യാപാരികളുടെ പങ്ക് പ്രധാനമായിരുന്നു .
വിവിധ രാജ്യങ്ങളിൽ വിവിധങ്ങളായ ഭരണകൂടങ്ങൾ മുസ്‌ലിംകൾ രൂപീകരിച്ചു തുടങ്ങി.
ഖിലാഫത്ത് പല ഘട്ടങ്ങളിലൂടെ കടന്നുപോയി.
ഉമവികൾ , അബ്ബാസികൾ , ഫാത്തിമികൾ , മംലൂക്കുകൾ , സെൽജൂക്കുകൾ , അയ്യൂബികൾ തുടങ്ങി ഒട്ടുമിക്ക മുസ്‌ലിം ഭരണകൂടങ്ങളും അതത് സമയങ്ങളിൽ വൻശക്തികളായിരുന്നു .
2016 ലെ കണക്കനുസരിച്ച് ലോകത്ത് 170 കോടി  മുസ്‌ലിംകളുണ്ടായിരുന്നു, അതായത് ലോകത്തെ നാലിൽ ഒരാൾ മുസ്‌ലിമാണ് .
നിലവിൽ ലോകത്തിലെ ഏറ്റവും വേഗത്തിൽ വളരുന്ന പ്രധാന മതമാണ് ഇസ്‌ലാം .
ഉറവിടങ്ങൾ Schuon, Frithjof, Understanding Islam , World Wisdom Books, 2013.
Stoddart, William, What does Islam mean in today's world?
, World Wisdom Books, 2011.
Devin De Weese, Devin A, "Islamization and Native Religion in the Golden Horde" , Penn State University Press , September 1, 1994 ( ISBN 0-271-01073-8 ).
Fred Astren, "Karaite Judaism and Historical Understanding ", Univ of South Carolina Press, February 1, 2004 ( ISBN 1-57003-518-0 ).
Tobin Siebers, " Religion and the Authority of the Past ", University of Michigan Press, November 1, 1993 ( ISBN 0-472-08259-0 ).
Jonathan Berkey, " The Formation of Islam ", Cambridge University Press , January 1, 2003 ( ISBN 0-521-58813-8 ).
Goddard, Hugh Goddard, "Christians and Muslims: from double standards to mutual understanding" , Routledge (UK), October 26, 1995 ( ISBN 0-7007-0364-0 ).
Hourani, Albert, 2002, A History of the Arab Peoples , Faber Faber ( ISBN 0-571-21591-2 ).
Lapidus, Ira M. 2002, A History of Islamic Societies .
Timothy M. Savage, "Europe and Islam: Crescent Waxing, Cultures Clashing" Archived 2007-09-27 at the Wayback Machine .
, The Washington Quarterly , Summer 2004.
Stoller, Paul.
"Money Has No Smell: The Africanization of New York City," Chicago: University of Chicago Press ( ISBN 978-0-226-77529-6 ).
Eaton, Richard M. The Rise of Islam and the Bengal Frontier, 1204-1760.
Berkeley:  University of California Press,  c1993 1993.
Online version last accessed on 1 May 1948 Peter van der Veer, "Religious Nationalism: Hindus and Muslims in India" , University of California Press, February 7, 1994 ( ISBN 0-520-08256-7 ).
Kayadibi, Saim.
"Ottoman Connections to the Malay World: Islam, Law and Society", Kuala Lumpur: The Other Press, 2011 ( ISBN 978 983 954 1779 ).
Soares de Azevedo, Mateus.
Men of a Single Book: Fundamentalism in Islam and Christianity , World Wisdom, 2011.
ഇസ്‌ലാമിക് പബ്ലിഷിംഗ് ഹൗസ് ഇംഗ്ലീഷ് വിലാസം https://ml.wikipedia.org/wiki/Islamic_publishing_house വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
കേരളത്തിലെ ഒരു ഇസ്‌ലാമിക പ്രസാധനാലയമാണ് ഇസ്‌ലാമിക് പബ്ലിഷിംഗ് ഹൗസ് എന്ന ഐ.പി.എച്ച് .
കോഴിക്കോടാണ് പബ്ലിഷിംഗ് ഹൗസിന്റെ ആസ്ഥാനം.
ഇസ്‌ലാമിക സാഹിത്യങ്ങളാണ് മുഖ്യമായും പ്രസിദ്ധീകരിക്കുന്നത് .
അറുനൂറോളം പുസ്തകങ്ങൾ ഐ.പി.എച്ച് പ്രസിദ്ധീകരിച്ചിട്ടുണ്ട് .
1945-ൽ നടന്ന ജമാഅത്തെ ഇസ്‌ലാമിയുടെ ഒന്നാം അഖിലേന്ത്യാ സമ്മേളന തീരുമാനപ്രകാരം ഇസ്‌ലാമിക ഗ്രന്ഥങ്ങൾ വിവിധഭാഷകളിൽ പ്രസിദ്ധീകരിക്കാനുള്ള പദ്ധതിയിൽ മലയാളഭാഷയുടെ ചുമതല ജമാഅത്തെ ഇസ്‌ലാമി കേരളഘടകത്തിന്റെ പ്രഥമ അമീർ ഹാജി സാഹിബിനെ ഏൽപിച്ചു.
1945-ൽ അബുൽ അ‌അ്‌ലാ മൗദൂദിയുടെ ഇസ്‌ലാം മതം എന്ന ഗ്രന്ഥത്തിന്റെ പ്രസാധനത്തോടെ ഐ.പി.എച്ചിന് തുടക്കം കുറിച്ചു.
മൗദൂദിയുടെത്തന്നെ രക്ഷാസരണി ആയിരുന്നു രണ്ടാമത്തെ പുസ്തകം.
ഐ.പി.എച്ചിന്റെ ആദ്യകേന്ദ്രം മലപ്പുറം ജില്ലയിലെ വളാഞ്ചേരിക്കടുത്ത ഇരിമ്പിളിയത്തായിരുന്നു .
ഇപ്പോൾ കോഴിക്കോട് വെള്ളിമാടുകുന്നിലാണ് ഐ.പി.എച്ച് ആസ്ഥാനം.
ഹാജി സാഹിബിന് ശേഷം അബുൽജലാൽ മൌലവി , ടി.കെ. ഇബ്റാഹീം , ടി. മുഹമ്മദ് , ശൈഖ് മുഹമ്മദ് കാരകുന്ന് എന്നിവർ വിവിധ കാലങ്ങളിൽ ഐ.പി.എച്ചിന്റെ സാരഥ്യം വഹിച്ചിട്ടുണ്ട്.
ഖുർആൻ , ഹദീഥ് , കർമശാസ്ത്രം, നിഘണ്ടു, ചരിത്രം, മതതാരതമ്യം, വിമർശനം, ആത്മകഥ, കഥ, കവിത, നോവൽ, യാത്രാവിവരണം, ബാലസാഹിത്യം, പഠനം തുടങ്ങിയ കൃതികൾ വരെ ഐ.പി.എച്ച് പ്രസിദ്ധീകരിച്ചുവരുന്നു.
പ്രധാന കൃതികൾ തഫ്ഹീമുൽ ഖുർആൻ (ആറു വാള്യങ്ങൾ) ഖുർആൻ വ്യാഖ്യാനം ഖുർആൻ ഭാഷ്യം ഖുർആൻ ബോധനം ഖുർആൻ ലളിതസാരം അമൃതവാണി സ്വഹീഹുൽ ബുഖാരി മലബാർ സമരം: എം.പി. നാരായണമേനോനും സഹപ്രവർത്തകരും ഫിഖ്ഹുസ്സുന്ന അറബി-മലയാളം ശബ്ദകോശം ഇസ്‌ലാം പ്രബോധനവും പ്രചാരവും ഇസ്‌ലാമിക സമൂഹം ചരിത്രസംഗ്രഹം (നാലു വാള്യങ്ങൾ) ഭാരതീയ സംസ്കാരത്തിന്റെ അടിയൊഴുക്കുകൾ ഫാറൂഖ് ഉമർ ഖലീഫ ഉസ്മാൻ ഖിലാഫതും രാജവാഴ്ചയും ഇസ്‌ലാംമതം ഇസ്‌ലാം രാജമാർഗം മക്കയിലേക്കുള്ള പാത മാൽക്കം എക്സ് ഫലസ്തീൻ സമ്പൂർണ ചരിത്രം സച്ചാർ കമ്മിറ്റി റിപ്പോർട്ട് ലിബർഹാൻ കമ്മീഷൻ റിപ്പോർട്ട് ഇസ്‌ലാമിക വിജ്ഞാനകോശം
ഇസ്‌ലാമിനെയും മുസ്‌ലിംകളെയും കുറിച്ചുള്ള ഒരു റഫറൻസാണ് ഐ.പി.എച്ചിന്റെ ഇസ്‌ലാമിക വിജ്ഞാനകോശം പദ്ധതി.
ഇസ്‌ലാമും മുസ്‌ലിംകളുമായി ബന്ധപ്പെട്ട വിവരങ്ങൾ ക്രോഡീകരിച്ച് വിവിധ വാല്യങ്ങളിലായി പുറത്തിറക്കുകയാണ് ഉദ്ദേശ്യം.
12 വാള്യങ്ങൾ പുറത്തിറങ്ങി.
കേരളത്തിനകത്തും പുറത്തുമുള്ള 300-ഓളം എഴുത്തുകാരുടെ പങ്കാളിത്തം വിജ്ഞാനകോശത്തിന്റെ പിന്നിലുണ്ട്.
ഐ.പി.എച്ച് പുറത്തിറക്കിയ ഇസ്‌ലാമിക വിജ്ഞാനകോശത്തിന്റെ ഉള്ളടക്കത്തിന് 2009-ൽ മുസ്‌ലിം സർവീസ് സൊസൈറ്റി ഏർപ്പെടുത്തിയ സി.എൻ. അഹ്മദ് മൌലവി എൻഡോവ്മെന്റ് അവാർഡും റഫറൻസ് ഗ്രന്ഥങ്ങളുടെ മികച്ച അച്ചടിക്കും നിർമ്മാണത്തിനും മഹാത്മാ ഗാന്ധി സർവകലാശാലാ പ്രസിദ്ധീകരണ വിഭാഗം ഏർപ്പെടുത്തിയ മുദ്രണമികവ് 2009 പ്രത്യേക പുരസ്കാരവും വിജ്ഞാനകോശത്തിന് ലഭിക്കുകയുണ്ടായി.
പുസ്തകത്തിന്റെ ഉള്ളടക്കം, നിർമ്മാണചാരുത, സംവിധാനം എന്നിവയെ പുരസ്കരിച്ച് വിവിധ അവാർഡുകൾ ഐ.പി.എച്ച് കൃതികളെ തേടിയെത്തിയിട്ടുണ്ട്.
ടി.മുഹമ്മദിന്റെ ‘ഭാരതീയ സംസ്കാരത്തിന്റെ അടിയൊഴുക്കുകൾ, കെ.സി. അബ്ദുല്ലാ മൌലവിയുടെ പ്രബോധനം ഖുർആനിൽ, പ്രൊഫ. എം.പി.എസ്. മേനോന്റെ മലബാർ സമരം: എം.പി. നാരായണമേനോനും സഹപ്രവർത്തകരും, കെ.ജി. രാഘവൻ നായരുടെ അമൃതവാണി, ശൈഖ് മുഹമ്മദ് കാരകുന്നിന്റെ ഉമറുബ്നു അബ്ദിൽഅസീസ്, ഇസ്‌ലാമും മതസഹിഷ്ണുതയും, മായാത്ത മുദ്രകൾ, 20 സ്ത്രീ രത്നങ്ങൾ, സ്നേഹസംവാദം, വി.എ. കബീറിന്റെ രാഷ്ട്രസങ്കൽപം ഇസ്‌ലാമിൽ, എൻ.എം. ഹുസൈന്റെ സൈന്ധവനാഗരികതയും പുരാണകഥകളും, വാണിദാസ് എളയാവൂരിന്റെ ഖുർആന്റെ മുന്നിൽ വിനയാന്വിതം, കെ. അബ്ദുല്ലാ ഹസന്റെ സകാത്ത് തത്ത്വവും പ്രയോഗവും, ഇ.
എൻ. ഇബ്റാഹീമിന്റെ സ്വിദ്ദീഖുൽ അക്ബർ, പി.ടി. അബ്ദുറഹ്മാന്റെ കറുത്ത മുത്ത്, മുഹമ്മദ്കുട്ടി എളമ്പിലാക്കോടിന്റെ കോകിലഗാനം, എൻ.പി. ഹാഫിസ് മുഹമ്മദിന്റെ ബഹുമാന്യനായ പാദുഷ , മുഹമ്മദ് അസദിന്റെ മക്കയിലേക്കുള്ള പാത തുടങ്ങിയവ വിവിധ അവാർഡുകൾ നേടിയ ഐ.പി.എച്ച് കൃതികളിൽ ചിലതാണ്.
ശൈഖ് മുഹമ്മദ് കാരകുന്ന് ആണ് ഡയറക്ടർ.
കെ.ടി ഹുസൈൻ അസി.
ഡയറക്ടറും വി.എ. കബീർ ചീഫ് എഡിറ്ററുമാണ്.
ടി.കെ. അബ്ദുല്ല , ശൈഖ്  മുഹമ്മദ് കാരകുന്ന് , അബ്ദുല്ലാ ഹസൻ, പ്രൊഫ. കെ.പി. കമാലുദ്ദീൻ , ഒ. അബ്ദുറഹ്മാൻ , ടി.കെ.  ഉബൈദ് , അശ്റഫ് കീഴുപറമ്പ്, പി. ടി. അബ്ദുർറഹ്മാൻ, പി.ഐ. നൌഷാദ്, ശഹീൻ കെ. മൊയ്തുണ്ണി, അബ്ദുല്ലാ മൻഹാം, വി.കെ. അലി എന്നിവരടങ്ങുന്ന ഡയറക്ടർ ബോർഡും ഉണ്ട്.
കോഴിക്കോട് വെള്ളിമാട് കുന്നിലാണ് ഡയറക്ടറേറ്റ് ഓഫീസ് പ്രവർത്തിക്കുന്നത്.
കോഴിക്കോട് വെള്ളിമാട്കുന്നിൽ ഡയറക്ടറേറ്റ് ഓഫീസും കോഴിക്കോട് രാജാജി റോഡിൽ പ്രധാന കാര്യാലയവും ഷോറൂമും കോഴിക്കോട് എം.പി റോഡ് , തിരുവനന്തപുരം , കൊച്ചി , കണ്ണൂർ , തൃശൂർ , മലപ്പുറം എന്നിവിടങ്ങളിൽ ശാഖകളും പ്രവർത്തിക്കുന്നു.
വർഷംതോറും നടത്തിവരാറുള്ള പുസ്തകമേളകൾക്ക് പുറമെ കേരളത്തിലും ഗൾഫ് നാടുകളിലും സംഘടിപ്പിക്കപ്പെടാറുള്ള അന്താരാഷ്ട്ര പുസ്തകമേളകളിലും ഐ.പിഎച്ച് പങ്കെടുത്തുവരുന്നു .
ഓൺലൈൻ ഷോപ്പിങ് സൗകര്യവും ഉണ്ട് .
അവലംബം പുറം കണ്ണി ഐ.പി.എച്ച്. ഔദ്യോഗിക വെബ്‌സൈറ്റ് Archived 2009-09-26 at the Wayback Machine .
ഇസ്‌ലാസ് ഡി സാന്താ ഫെ ദേശീയോദ്യാനം
ഇസ്‍ലാസ് ഡി സാന്താ ഫെ ദേശീയോദ്യാനം ( Spanish : Parque Nacional Islas de Santa Fe ) അർജൻറീനയിലെ ഒരു ദേശീയോദ്യാനമാണ്.
അർജൻറീനയിലെ സാന്താ ഫെ യിലെ സാൻ ജെറോനിമോ ഡിപ്പാർട്ട്‍മെൻറിലാണ് ഇതു സ്ഥിതിചെയ്യുന്നത്.
ഈ ദേശീയോദ്യാനം രൂപീകരിക്കപ്പെട്ടത് 2010 ലായിരുന്നു.
ഇഹോർ പോഡോൾചാക്ക് ഇംഗ്ലീഷ് വിലാസം https://ml.wikipedia.org/wiki/Ihor_Podolchak
ഒരു ഉക്രേനിയൻ ചലച്ചിത്ര നിർമ്മാതാവും ദൃശ്യ കലാകാരനുമാണ് ഇഹോർ പോഡോൾചാക്ക് (ഉക്രേനിയൻ: Ігор Подольчак, പോളിഷ്: ഇഹോർ പോഡോൾസാക്ക്) (ജനനം ഏപ്രിൽ 9, 1962).
ക്രിയേറ്റീവ് അസോസിയേഷൻ മാസോക്ക് ഫണ്ടിന്റെ സഹസ്ഥാപകനാണ് അദ്ദേഹം.
2014-ൽ ഉക്രേനിയൻ ഫിലിം അക്കാദമി അംഗമായ ഫോർബ്സ് ഉക്രെയ്‌ൻ ഇഹോർ പോഡോൾചാക്കിനെ 10 പ്രമുഖ ഉക്രേനിയൻ ചലച്ചിത്ര നിർമ്മാതാക്കളിൽ ഒരാളായി അദ്ദേഹത്തെ തിരഞ്ഞെടുത്തു.
യു‌എസ്‌എസ്‌ആറിലെ (ഇപ്പോൾ ഉക്രെയ്‌ൻ) ഉക്രേനിയൻ എസ്‌എസ്‌ആറിലെ ലിവിവിലാണ് പോഡോൾചാക്ക് ജനിച്ചത്.
1984-ൽ അദ്ദേഹം എൽവിവ് അക്കാദമി ഓഫ് ഫൈൻ ആർട്‌സിൽ (അന്ന് ലിവ് സ്റ്റേറ്റ് ഇൻസ്റ്റിറ്റ്യൂട്ട് ഓഫ് അപ്ലൈഡ് ആൻഡ് ഡെക്കറേറ്റീവ് ആർട്‌സ്) ബിരുദം നേടി.
1984 മുതൽ 1985 വരെ സോവിയറ്റ്-പോളണ്ട് അതിർത്തിയിലെ സോവിയറ്റ് ബോർഡർ ട്രൂപ്പിൽ അദ്ദേഹം സേവനമനുഷ്ഠിച്ചു.
1985 മുതൽ 1986 വരെ ഉക്രെയ്നിലെ കലാകാരന്മാരുടെ യൂണിയന്റെ ആർട്ട് ഫണ്ടിൽ പ്രവർത്തിച്ചു.
1986 മുതൽ - ഒരു സ്വതന്ത്ര കലാകാരനും സമകാലിക കലയുടെ ക്യൂറേറ്ററും ആയിരുന്നു.
ഉക്രെയ്ൻ, റഷ്യ, യുഎസ്എ, നോർവേ എന്നിവിടങ്ങളിൽ നിരവധി അന്താരാഷ്ട്ര എക്സിബിഷനുകൾ സംഘടിപ്പിക്കുകയും നടത്തുകയും ചെയ്തു.
മാസോക്ക് ഫണ്ട് സ്ഥാപിച്ച ശേഷം, ഇഗോർ ഡൂറിച്ചിനൊപ്പം, ഉക്രെയ്നിലും റഷ്യയിലും ജർമ്മനിയിലും അദ്ദേഹം വിവിധ കലാപരമായ പ്രോജക്ടുകൾ സജീവമായി നടത്തി.
1997 മുതൽ, ഉക്രെയ്നിലെയും റഷ്യയിലെയും രാഷ്ട്രീയ തിരഞ്ഞെടുപ്പ് പ്രചാരണങ്ങളുടെ ദൃശ്യ-ചിത്ര ഘടകത്തിന്റെ സംയോജിത രൂപകൽപ്പനയിൽ അദ്ദേഹം ഏർപ്പെട്ടിരുന്നു.
2006 മുതൽ, അദ്ദേഹം തിരക്കഥകൾ എഴുതുകയും ചിത്രീകരിക്കുകയും സിനിമകൾ നിർമ്മിക്കുകയും ചെയ്യുന്നു.
Las Meninas - 2008, full length, Ukraine Delirium - 2013, full length, Ukraine, Czech Republic Merry-Go-Round - 2017, short length, Ukraine, Poland ഉറവിടം Ihor Podolchak എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
100 Імен.
Сучасне мистецтво України періоду Незалежності.
( 100 names. Contemporary Ukrainian Art from the Independence Time. ) Київ: Видавництво «Мысль», 2008 ISBN 978-966-8527-62-3 (in Ukrainian) Bang-Heun C. Igor Podolchak.
Seoul: Gaain Gallery, 1992 Böhme Jakob; Podolczak Igor; Tomkowski Jan .
Artist's Book.
Lodz: Correspondance des Arts II, 1993.
OCLC 245835402 Callaghan B. Fifteen Years in Exile.
Toronto: Exile Editions, 1992 ISBN 1-55096-025-3 Dyurych I,; Podolchak, I. Art in Space Archived 2012-09-29 at the Wayback Machine .
Special Edition for São Paulo Biennial.
Kyiv: Masoch Fund, 1994 Dyurych, I.; Podolchak, Ihor.
Последний еврейский погром ( The Last Jewish Pogrom ).
Kyiv: Masoch Fund, 1995 (in Russian) Dyurych, Ihor; Podolchak, I.; Тistol, О.
Igor Podolchak : immoral-immortal.
Lviv: Masoch Fund, 1999.
ISBN 966-537-115-0 Ewins, R.; Colless E. Igor Podolchak.
Ukrainian Printmaker.
Hobart: University of Tasmania, 1991 Flashback.
Українське медіа-мистецтво 1990-х.
Ukrainian media art of the 1990s.
Curators: Oleksandr Solovyov, Solomiya Savchuk.
Київ: ДП НКММК Мистецький Арсенал, 2018.
— 180 p. ISBN 978-966-97778-1-2 , Pages 16, 24, 40-41, 117 Fur, G. Dictionnaire du BDSM.
Paris: La Musardine, 2016, pp. 3, 108, 153, 274.
ISBN 2842718259 , ISBN 978-2842718251 Grenzgänger: acht Künstler aus der Ukraine.
Linz: Büro für Kulturelle Auslandsbeziehungen des Landes Oberösterreich, 1994.
ISBN 3-901246-09-6 Matuszak, G. ; Wozniak, Taras.
Igor Podolchak .
Lodz: Biuro Wystaw artystycznych, 1988 Mikhaylovska O.; Podolchak, I.; Taranenko, A. Corpus delicti : post-erotic art photography.
Archived 2010-11-01 at the Wayback Machine .
Prague: Masoch Fund, 1998.
ISBN 978-966-7167-16-5 Pethő, Ágnes .
The Cinema of Sensations .
Cambridge: Cambridge Scholars Publishing, 2015, pp. 155–182, ISBN 978-1-4438-6883-9 , ISBN 1-4438-6883-3 Pomiędzy.
Polonistyczno-Ukrainoznawcze Studia Naukowe.
Warsaw: University of Warsaw, Nr 1 (2015), pp. 137–146 Ciało cierpiące jako widowisko w malarstwie Igora Podolczaka i Wasylija Cagolowa / Marta Zambrzycka .
ISSN 2543-9227 (in Polish) Raine, C. ; Podolczak, Igor.
Gilgamesh.
Lodz, Poland : Book Art Museum, 1995.
OCLC 82268972 Rosiak, M. Igor Podolczak.
Grafika.
Poznan: Galeria'72, 1989 Rudel, J. Apocalypses: Rencontres Du Manege Royal.
La Garenne-Colombes: Editions de l'Espace européen, 1991 ISBN 2-7388-0139-0 OCLC 31674573 Voznyak, T. Ihor Podolchak .
Lviv: Ukrainian Independent Center of Contemporary Art, 1991.
OCLC 224935917 (in Ukrainian) Лук'янець В.
, Носко К.
Де кураторство .
( Where is the curatorial ).
— Х.
: IST Publishing.
— 256 p. Pages 40–47.
ISBN 978-966-97657-0-3 (in Ukrainian) Mистецька мапа України: Львів — живопис, графіка, скульптура .
( Art Map of Ukraine: Lviv - painting, prints, sculpture. ) Kyiv: I︠U︡velir-pres, 2008.
ISBN 978-966-96579-4-7 (in Ukrainian) അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഇഹോർ പോഡോൾചാക്ക് Ihor Podolchak at YouTube Ihor Podolchak at Scribd Ihor Podolchak Archived 2016-03-04 at the Wayback Machine .
at Issuu രചനകൾ ഇഹോർ പോഡോൾചാക്ക് ലൈബ്രറികളിൽ ( വേൾഡ്കാറ്റ് കാറ്റലോഗ്)
ഇഹ്റാം ഇംഗ്ലീഷ് വിലാസം https://ml.wikipedia.org/wiki/Ihram
ഇസ്‌ലാം മതവിശ്വാസികളുടെ അഞ്ചാമത്തെ നിർബന്ധ ആരാധനയായ ഹജ്ജ് നിർവഹിക്കാൻ എത്തുന്നവർ ധരിക്കേണ്ട വെളുത്ത വസ്ത്രമാണ് ഇഹ്റാം എന്ന് പറയുന്നത്.
ഹജ്ജ് അനുഷ്ഠിക്കാൻ വരുന്ന എല്ലാവർക്കും ഈ വസ്ത്ര ധാരണം നിർബന്ധ കാര്യമാണ്.
പണക്കാരനും പാവപ്പെട്ടവനും എന്ന വ്യത്യാസമില്ലാതെ എല്ലാവരെയും തുല്യരൂപത്തിൽ അവതരിപ്പിക്കുന്ന ഒരു രീതിയാണ് ഈ വസ്ത്ര ധാരണം കൊണ്ട് അർത്ഥമാക്കുന്നത്.
കാണുക
ഹജ്ജ് പുറം കണ്ണികൾ Ihram എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Ihram Ihram and more on Hajj/ Umrah from Haq Islam How To Perform Hajj (containing Ihram implementations in details) How to Perform Hajj/ Umrah The Five Pillars of Islam, Hajj (Pilgrimage), The Fifth Pillar of Islam, Holy Sites/Mistakes of Pilgrims - An article on the many different beliefs surrounding the wearing of ihram by Sheikh Dr. Ghanim Saleh Al-Sadlan, professor of Higher Islamic Studies at the Imam Muhammad bin Saud Islamic University.
Ihram Encyclopædia Britannica online
അവലംബം ↑ http://islamqa.info/en/woman/36619 ↑ http://www.onislam.net/english/ask-about-hajj-and-umrah/fiqh/hajj-merits-and-rulings/179828.html?
Rulings=
കിഷൻ കപൂർ ഇംഗ്ലീഷ് വിലാസം https://ml.wikipedia.org/wiki/Kishan_Kapoor
ഇന്ത്യൻ രാഷ്ട്രീയക്കാരനും ഭാരതീയ ജനതാ പാർട്ടി അംഗവുമാണ് കിഷൻ കപൂർ .
ഹിമാചൽ പ്രദേശിലെ കാൻഗ്ര നിയോജകമണ്ഡലത്തിൽ നിന്നുള്ള ലോക്സഭയിലെ സിറ്റിംഗ് പാർലമെന്റ് അംഗമാണ്.
2019 ലെ പൊതുതെരഞ്ഞെടുപ്പിൽ റെക്കോർഡ് വോട്ടുകൾക്ക് അദ്ദേഹം സീറ്റ് നേടി.
ഇന്ത്യയിലെ രണ്ടാമത്തെ വലിയ വോട്ടിംഗ് ശതമാനത്തിൽ അദ്ദേഹം വിജയിച്ചു.
മുമ്പ് ഹിമാചൽ പ്രദേശ് സർക്കാരിൽ ഭക്ഷ്യ, സിവിൽ സപ്ലൈസ്, ഉപഭോക്തൃ കാര്യ മന്ത്രിയായി സേവനമനുഷ്ഠിച്ചിട്ടുണ്ട്.
എച്ച്പിയിലെ ഭക്ഷ്യ, സിവിൽ സപ്ലൈസ്, ഉപഭോക്തൃകാര്യ, തിരഞ്ഞെടുപ്പ് മന്ത്രിയായിരുന്നു.
എന്നാൽ 2019 തെരഞ്ഞെടുപ്പിനു ശേഷം അദ്ദേഹം തന്നെയാണ് നിയമസഭയിൽ ധർമശാല നിയമസഭാ മണ്ഡലത്തിൽ നിന്ന് അംഗം (എം.എൽ.എ.)  .
ജയ് റാം താക്കൂറിന്റെ മന്ത്രിസഭയിൽ മൂന്നാം തവണ സേവനമനുഷ്ഠിച്ച അദ്ദേഹം മുമ്പ് പ്രേം കുമാർ ധുമാൽ മന്ത്രിസഭയിൽ വ്യവസായങ്ങൾ, ഗതാഗതം, നഗരം, രാജ്യ ആസൂത്രണം, നഗരവികസനം തുടങ്ങിയ സുപ്രധാന വകുപ്പുകൾ വഹിച്ചിട്ടുണ്ട്.
ധർമ്മശാല നിയോജകമണ്ഡലത്തിൽ നിന്ന് അഞ്ച് തവണ നിയമസഭാംഗമായ അദ്ദേഹം ഹിമാചൽ പ്രദേശിലെ ഏറ്റവും മുതിർന്ന ബിജെപി നേതാക്കളിൽ ഒരാളാണ്.
2019 ലെ ലോക്‌സഭാ തെരഞ്ഞെടുപ്പിൽ വിജയിച്ച കിഷൻ കപൂർ ഇപ്പോൾ കാൻഗ്ര-ചമ്പ സീറ്റിൽ നിന്ന് ലോകസഭാംഗമാണ്.
കിസാൻ കപൂർ 1970 ൽ പഞ്ചാബ് സർവകലാശാലയിൽ നിന്ന് സീനിയർ സെക്കൻഡറി വിദ്യാഭ്യാസം വിജയകരമായി പൂർത്തിയാക്കി പരാമർശങ്ങൾ
കിഷൻ മഹാരാജ് ഇംഗ്ലീഷ് വിലാസം https://ml.wikipedia.org/wiki/Kishan_Maharaj
ഹിന്ദുസ്ഥാനി സംഗീതത്തിലെ ബനാറസ് ഘരാന ശാഖ പിന്തുടർന്നിരുന്ന തബല വിദ്വാനായിരുന്നു കിഷൻ മഹാരാജ് .
(സെപ്റ്റംബർ 3, 1923 – മേയ് 4, 2008 ) .
വാരണാസിയിലെ കബീർ ചൗരയിൽ സംഗീതപാരമ്പര്യമുള്ള ഒരു കുടുംബത്തിലാണ്  കിഷൻ മഹാരാജ് ജനിച്ചത്.
പിതാവായ ഹരിമഹാരാജിന്റെ കീഴിൽ സംഗീതത്തിൽ പ്രാഥമികശിക്ഷണം പൂർത്തിയാക്കി.
അദ്ദേഹത്തിന്റെ മരണത്തിനുശേഷം കാന്തിമഹാരാജിനോടൊപ്പമാണ്  പഠനം തുടർന്നത്.
പതിന്നാം വയസ്സിൽ തന്നെ പരിപാടികൾ അവതരിപ്പിച്ചുതുടങ്ങിയ കിഷൻമഹാരാജ്  ഓങ്കാർനാഥ് ഠാക്കൂർ,ഫൈയാസ് ഖാൻ, ഭീംസെൻ ജോഷി , രവിശങ്കർ , ബഡേ ഗുലാം അലിഖാൻ ,ഗിരിജാദേവി,സിതാരാദേവി എന്നിങ്ങനെ ഒട്ടേറേ കലാകാരന്മാരോടൊപ്പം സംഗീതകച്ചേരികളിൽ പങ്കെടുക്കുകയുണ്ടായി.
1973 ൽ രാഷ്ട്രം പദ്മശ്രീ നൽകിയും,2002 ൽ പദ്മവിഭൂഷൺ നൽകിയും ആദരിയ്ക്കുകയുണ്ടായി.
2008,മേയ് 4 ന് വാരണാസിയിലെ ഖജൗരിയിൽ വച്ച് തന്റെ 84 മത്തെ വയസ്സിൽ അദ്ദേഹം അന്തരിച്ചു.
കിഷൻ സിംഗ് ഗർഗജ് ഇംഗ്ലീഷ് വിലാസം https://ml.wikipedia.org/wiki/Kishan_Singh_Gargaj
പഞ്ചാബിൽ നിന്നുള്ള ഒരു ഇന്ത്യൻ വിപ്ലവകാരിയും ബബ്ബർ അകാലി പ്രസ്ഥാനത്തിന്റെ സ്ഥാപകരിൽ ഒരാളുമായിരുന്നു.
കിഷൻ സിംഗ് ഗർഗജ് (1886-1926).
പ്രസ്ഥാനത്തിനുവേണ്ടിയുള്ള രക്തസാക്ഷിത്വത്തിന് പേരുകേട്ട അദ്ദേഹം ബബ്ബർ അകാലി പ്രസ്ഥാനത്തിലെ പ്രശസ്തരായ രക്തസാക്ഷികളിൽ ഒരാളായിരുന്നു.
ജലന്ധർ കന്റോൺമെന്റിന് കിഴക്ക് രണ്ട് ഫർലോങ്ങ് അകലെയുള്ള ജലന്ധർ ജില്ലയിലെ ബാറിംഗ് ഗ്രാമത്തിലാണ് അദ്ദേഹത്തിന്റെ പിതാവ് ഫത്തേ സിങ്ങിന്റെ ഏക മകനായി കിഷൻ സിംഗ് ജനിച്ചത്.
രാഷ്ട്രീയ പ്രവർത്തനങ്ങളിൽ പ്രവേശിക്കുന്നതിന് മുമ്പ്, അദ്ദേഹം ഏകദേശം പതിനഞ്ച് വർഷക്കാലം ഇന്ത്യൻ സൈന്യത്തിൽ ബറ്റാലിയൻ നമ്പർ 35 ൽ സേവനമനുഷ്ഠിച്ചു.
ഹവൽദാർ മേജറായി സ്ഥാനക്കയറ്റം ലഭിച്ച അദ്ദേഹം സർവീസിൽ നിന്ന് വിരമിച്ചപ്പോൾ ജമാദാറായി സ്ഥാനക്കയറ്റം ലഭിക്കേണ്ടതായിരുന്നു.
പട്ടാളത്തിലായിരിക്കെ, ബ്രിട്ടീഷ് വിരുദ്ധ പരാമർശങ്ങളുടെ പേരിൽ ഒരിക്കൽ അദ്ദേഹം കുറ്റാരോപിതനാകുകയും ക്വാർട്ടർ ഗാർഡിൽ 28 ദിവസം തടവിലാവുകയും ചെയ്തു.
അദ്ദേഹം പട്ടാളം വിട്ടപ്പോൾ അകാലി പ്രസ്ഥാനം സജീവമായിരുന്നു.
ഒരു മടിയും കൂടാതെ അദ്ദേഹം ശിരോമണി അകാലിദളിൽ അംഗമാവുകയും കുറച്ചുകാലത്തിനുശേഷം അതിന്റെ ജനറൽ സെക്രട്ടറിയായി നിയമിക്കപ്പെടുകയും ചെയ്തു.
എന്നാൽ അകാലികളുടെ അക്രമരഹിതമായ രീതിശാസ്ത്രത്തിൽ അദ്ദേഹത്തിന് വിശ്വാസമില്ലായിരുന്നു.
കൂടാതെ സമാധാനപരമായ പ്രസ്ഥാനങ്ങളെക്കാൾ സായുധ സമരത്തിനാണ് അദ്ദേഹം മുൻഗണന നൽകിയത്.
തന്റെ ആശയങ്ങൾ പ്രായോഗികമാക്കാൻ സാഹചര്യങ്ങൾ സഹായിച്ചു.
ഹോഷിയാർപൂരിലെ അകാലി ഗൂഢാലോചന കേസിൽ ഇയാളുടെ അറസ്റ്റ് വാറണ്ട് പുറപ്പെടുവിച്ചു.
അറസ്റ്റിൽ നിന്ന് രക്ഷപ്പെടാൻ അദ്ദേഹം ഒളിവിൽ പോയി പ്രവർത്തിക്കാൻ തുടങ്ങി.
താമസിയാതെ, അദ്ദേഹം റാഡിക്കലുകളുടെ ഒരു ബാൻഡ് സംഘടിപ്പിക്കുകയും അതിന് ചക്രവർത്തി ജാഥ (എപ്പോഴും ചലിക്കുന്ന ബാൻഡ്) എന്ന പേര് നൽകുകയും ചെയ്തു.
ബ്രിട്ടീഷ് ഗവൺമെന്റിനെതിരെ പ്രചരണം നടത്താനും, ആവശ്യമുള്ളപ്പോഴെല്ലാം ആയുധങ്ങൾ ഉപയോഗിച്ച് അതിന്റെ പ്രവർത്തകരുടെ മനസ്സിൽ വിസ്മയം തീർക്കാനുമാണ് ബാൻഡ് ഉദ്ദേശിച്ചത്.
അതിലെ അംഗങ്ങളിൽ ഏറ്റവും ശ്രദ്ധേയരായവർ സുന്ദര് സിംഗ് മഖ്സുസ്പുരി, കരം സിംഗ് ധരിമാൻ, ബാബു സാന്ത സിംഗ്, മാസ്റ്റർ മോട്ട സിംഗ് എന്നിവരായിരുന്നു.
തുടക്കത്തിൽ, അദ്ദേഹം പ്രത്യേക ദിവാൻമാരായിരുന്നു.
അവിടെ അദ്ദേഹം ബ്രിട്ടീഷ് ഭരണത്തിൽ നിന്നുള്ള സ്വാതന്ത്ര്യത്തിനായി ആയുധങ്ങൾ ഉപയോഗിക്കണമെന്ന് വാദിക്കുന്ന ശക്തമായ പ്രസംഗങ്ങൾ നടത്തി.
ജമാൽദാർ, കോട്‌വാലി, സെയിൽദാർ തുടങ്ങിയ തീവ്ര വിശ്വസ്തർക്കെതിരെ നടപടിയെടുക്കുകയായിരുന്നു അടുത്ത നടപടി.
1922-ൽ ഒരു യോഗം ചേർന്നു, ഈ ആളുകൾക്ക് ആദ്യം മുന്നറിയിപ്പ് നൽകാനും മുന്നറിയിപ്പ് ശ്രദ്ധിക്കാത്തവരുടെ ചെവി മുറിക്കാനും തീരുമാനിച്ചു.
അത്തരക്കാരുടെ പട്ടികപോലും വരച്ചു.
എന്നിരുന്നാലും, കുറച്ച് സമയത്തിന് ശേഷം, തീരുമാനം പുനഃപരിശോധിക്കുകയും യഥാർത്ഥ പ്രതിവിധി അവരെ കൊലപ്പെടുത്തുകയാണെന്ന് തീരുമാനിക്കുകയും ചെയ്തു.
ബബ്ബർ അകാലിദൾ എന്ന പേരിൽ ചക്രവർത്തി ജാഥ പുനഃസംഘടിപ്പിക്കാൻ ഇതേ യോഗം തീരുമാനിച്ചു.
കിഷൻ സിങ്ങിനെ പ്രസിഡന്റായും ദലിപ് സിംഗ് ഗൗൻസാൽ ട്രഷററായും തിരഞ്ഞെടുക്കപ്പെട്ടു.
കരം സിംഗ് കിങ്കർ, കരം സിംഗ് ദൗലത്പുരി, ഉദയ് സിംഗ് എന്നിവരെ വർക്കിംഗ് അംഗങ്ങളായി തിരഞ്ഞെടുത്തു.
ഉദാരു പ്രസ് (പറക്കുന്ന അല്ലെങ്കിൽ മൊബൈൽ പ്രസ്സ്) എന്ന പ്രസിൽ അച്ചടിച്ച വിപ്ലവകരമായ പത്രം പുതിയ സംഘടന പുറത്തിറക്കി.